Perla Santos-Ocampo

Si Perla Dizon Santos Ocampo, MD ONS iyo sarong Filipinong pedyatriko.

Pamilya asin edukasyon 
Si Perla Santos-Ocampo, ipinangaki sa Dagupan, Pangasinan kan Hulyo 25, 1931. Siya nagkua ning kursong medikal sa Unibersidad kan Filipinas sa Manila asin nagtapos kan 1955. Nagtapos man siya nin post-gradwado sa pediatrics sa UP-Philippine General Hospital, asin nagfellowship sa Case Western Reserve University sa Cleveland, Ohio sa Estados Unidos.

Karera 
An polisiya kan Departamentong Pangsalud kan Pilipinas sa mga helang manungod sa diarrhea binase sa pag-aadal na ginibu ni Santos-Ocampo sa mga helang diarrheal. Ang saiyang pag-adal kan relasyon kan malnutrisyon sa pagdakula kan aki an naging instrumento kan bansa para malabanan ang problema sa malnutrisyon kan kaakian.

Si Santos-Ocampo nagserbe man bilang Chanselor kan Unibersidad kan Filipinas sa Manila kun saen siya nabisto sa paggigibo nin mga akademikong programa para mapagayon ang kalidad kan edukasyon pansalud na itinutukdo kan Unbersidad. Saro man siyang instrumento para maipatindog an National Institutes of Health, an National Graduate School of Health Science asin an National Telehealth Center.

Si Santos-Ocampo ginawad nin Nasyunal na Siyentista kan Filipinas na gawad kan 2011.

Pagkagadan 
Si Perla Santos-Ocampo nagadan kan Hunyo 29, 2012 nin huli sa komplikasyon sa baga dulot kan saiyang minamati na colon cancer.

Toltolan 

Mga Filipinong siyentista